open-index/open-wikipedia-markdown huggingface dataset:
Ungurpils

**Ungurpils** ir ciems Limbažu novada Alojas pagastā. Izvietojies pagasta rietumdaļā Joglas krastos pie autoceļa P15  no Alojas un  no Rīgas.

## Vēsture
Pirmoreiz minēta 1306. gadā, kad **Pirkules** ciemu Rīgas arhibīskaps izlēņoja savam vasalim Ostinhuzenam. Pirkules pils (*Pürkeln*) pirmoreiz minēta 1326. gadā. 1399. gadā Pirkuli nopirka Gothards Ungerns — no dzimtas uzvārda cēlies Ungurpils latviskais nosaukums. 17. gadsimtā vecās pils vietā izveidoja muižu, uzbūvēja kungu māju un ierīkoja parku, daļēji iznīcinot vecās pils nocietinājumu sistēmu. Muižas kungu māja nodedzināta 1944. gadā.

Mūsdienu apdzīvotā vieta izaugusi Latvijas PSR laikā kā padomju saimniecības «Aloja» ciemats. Ungurpilī atrodas bibliotēka, veikals. Uz Joglas uzpludināts Ungurpils dzirnavu ezers. Ungurpils senkapi (Čūsku kalniņš) un Pirkules (Perkeles, Pirkeles) viduslaiku pils drupas ir valsts nozīmes arheoloģijas pieminekļi. Dabas pieminekļi ir dzirnavezers un bijušais muižas parks.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
USA-238

***USA-238***, zināms arī kā ***NRO L-36***, ir ASV militāro pavadoņu pāris. Tie orbītā tika palaisti 2012. gada septembrī Nacionālā izmeklēšanas biroja vajadzībām. 

*USA-238* ir radioelektroniskās izlūkošanas sistēmas *[[Naval Ocean Surveillance System]]* pavadoņi, kurus parasti palaiž pāros un uztver kuģu raidītos signālus. *USA-238* varētu būt trešās vai pat ceturtās paaudzes *NOSS* aparāti. 

*NRO L-36* tika palaisti  21:39:00 UTC ar nesējraķeti *[[Atlas V/401]]* (numurs *AV-033*; nosaukta par *Rosie*) no Vandenberga Gaisa spēku bāzes. Kopā ar tiem kā sekundārā krava palaisti 11 nanopavadoņi **SMDC ONE 1.2*, *AENEAS*, *CSSWE*, *CXBN*, *CP5*, *CINEMA*, *Re*, *SMDC ONE 1.1*, *AEROCUBE 4.5A*, *AEROCUBE 4.5B*, *AEROCUBE 4*. Šim startam speciāli tika modificētas *Centaur* raķešpakāpes hēlija tvertnes, lai pakāpes apakšējā daļā ievietotu iekārtu *OUTsat* (*Operationally Unique Technologies Satellite*) ar astoņām pavadoņu palaišanas ierīcēm *P-POD*, kurās ievietoti 11 *CubeSat* pavadoņi. Pēc *USA-238* izlaišanas orbītā *Centaur* veica divus manevrus, lai samazinātu orbītu. Aptuveni trīs stundas pēc starta orbītā tika izlaisti visi 11 nanopavadoņi.

Aptuveni diennakti pēc starta abi *USA-238'' kosmiskie aparāti atdalījās viens no otra.

## Atsauces

## Ārējās saites
* NOSS-3 Gunter Dirk Krebs,
Bālā treponēma

**Bālā treponēma** jeb **bālā spiroheta** (*Treponema pallidum*) ir gramnegatīva spiroheta. Nominālā pasuga ir sifilisa izraisītājs. Par "bālo" šo baktēriju sauc tādēļ, ka to nevar nokrāsot ar anilīnkrāsvielām.

Izšķir 4 pasugas un visas tās ir patogēnas cilvēkam — spēj izraisīt pasugai atbilstošu slimību:
* *Treponema pallidum pallidum* — izraisa sifilisu; 
* *Treponema pallidum carateum* — izraisa pintu;
* *Treponema pallidum endemicum* — izraisa bedzeli jeb nevenerisko endēmisko sifilisu;
* *Treponema pallidum pertenue* — izraisa frambēziju.

Sifiliss ir veneriska slimība, ar kuru var inficēties seksuāli transmisīvi, vai arī māte var nodot izraisītāju bērnam grūtniecības laikā.

## Atsauces
Braslava (nozīmju atdalīšana)

**Braslava** var būt:
* Braslava — pilsēta Baltkrievijā
* Braslava — apdzīvota vieta Latvijā, Braslavas pagastā
* Babraunīcas cits nosaukums
* Liekupes cits nosaukums
ASV Jūras kājnieku korpuss

**ASV Jūras kājnieku korpuss** () ir viena no piecām ASV Bruņoto spēku daļām un viens no septiņiem uniformas valkājošajiem ASV dienestiem. Korpusu vadība ir ASV Jūras kara flotes departaments. ASV Jūras kājnieku korpuss tika izveidots . Tā vadītājs ir ASV Jūras kājnieku korpusa komandants Deivids H. Bergers. Pašlaik ASV Jūras kājnieku korpusam ir 180 958 cilvēku liels aktīvais personāls un apmēram 32 400 rezervistu.
## Vēsture
### Otrais pasaules karš
Otrajā pasaules karā jūras kājnieki spēlēja galveno lomu Klusā okeāna karā kopā ar ASV armiju. Gvadalkanalas, Bugenvilas, Taravas, Guamas, Tinianas, Glosteras raga, Saipanas, Peleliu, Ivodzimas un Okinavas kaujās notika sīvas cīņas starp jūras kājniekiem un Japānas imperatora armiju. Otrajā pasaules karā ASV jūras kājniekos dienēja aptuveni 600 000 amerikāņu.

Ivodzimas kauja, kas sākās 1945. gada 19. februārī, neapšaubāmi bija slavenākā jūras kājnieku līdzdalība karā. Japāņi bija mācījušies no sakāvēm Marianas kampaņā un sagatavojuši daudzas nocietinātas pozīcijas uz salas, tostarp bunkurus un tuneļu tīklu. Japāņi izrādīja sīvu pretestību, bet amerikāņu spēki 23. februārī sasniedza Suribači kalna virsotni. Kauja  tika uzvarēta ar lieliem zaudējumiem - 26 000 amerikāņu un 22 000 japāņu karavīru.

Jūras kājnieki spēlēja salīdzinoši nelielu lomu Otrā pasaules kara Eiropas karadarbības teātrī. Neskatoties uz to, viņi turpināja nodrošināt ASV vēstniecību un kuģu drošības dienestus, sniedza personālu nelielām speciālajām operāciju komandām, kas tika nogādātas nacistu okupētajā Eiropā Stratēģisko dienestu biroja (OSS, CIP priekšteča) misiju ietvaros, un darbojās kā darbinieki. plānotāji un pasniedzēji ASV armijas desanta operācijās, tostarp Normandijā.

Līdz kara beigām korpuss bija paplašinājies no divām brigādēm līdz sešām divīzijām, pieciem kara aviācijas spārniem un atbalsta karaspēku, kopā veidojot aptuveni 485 000 jūras kājnieku korpusu. Papildus tika izveidoti 20 aizsardzības bataljoni un izpletņlēcēju bataljons. Gandrīz 87 000 jūras kājnieku guva ievainojumus Otrā pasaules kara laikā (tostarp gandrīz 20 000 tika nogalināti), un 82 tika apbalvoti ar Goda medaļu.

.

## Atsauces

## Ārējās saites

*
Kinooperators

[thumb|Operators virs [Brandenburgas vārtiem (1926)]]
**Kinooperators** (vienkāršoti **operators**) ir speciālists, kas ir atbildīgs par filmēšanas kameru un apgaismes grupas vadību, veidojot kinofilmu, televīzijas produkciju vai citus tiešraides raidījumus, kā arī ir atbildīgs par māksliniecisku un tehnisku lēmumu pieņemšanu saistībā ar filmējamo attēlu. Šīs jomas izpēti un praksi sauc par kinematogrāfiju.

Kinooperators izvēlas kameru, kinolenti, objektīvus, filtrus utt., lai realizētu ainu atbilstoši režisora ​​nodomiem. Kinooperatora un režisora ​​sadarbība var būt dažāda; dažreiz režisors ļauj kinooperatoram pilnu darba brīvību, citreiz režisors norāda precīzu kameras izvietojumu un objektīva izvēli. Bet šāda režisora iesaistīšanās operatora darbā nav izplatīta, ja režisors un operators ir atraduši savstarpējo valodu, tad režisors parasti operatoram izklāsta vizuālo ideju, ko vēlas no ainas, un ļauj operatoram sasniegt šo mērķi.

Mūsdienās operatori bieži izmanto ciparu kinokameras, kas ļauj filmēt filmas neizmantojot kinolenti. Vēl šīs profesijas pārstāvji prot profesionāli izmantot  kino un video  ierīču palīgiekārtas: ratiņus, krānus, *[[Steadicam]]* un citas iekārtas. Tāpat piedalās specefektu izveidē.

## Ārējās saites
ASV Krasta apsardze

**ASV Krasta apsardze** () ir viena no piecām ASV Bruņoto spēku daļām un viens no septiņiem uniformas valkājošajiem ASV dienestiem. Krasta apsardzes vadība miera laikā ir Tēvzemes drošības departaments, bet kara laikā — Jūras kara flotes departaments (*Department of the Navy*). ASV Krasta apsardze tika izveidota . Tās vadītājs ir Dzimtenes drošības departamenta sekretārs Alehandro Majorkass. Pašlaik ASV Krasta apsardzei ir 40 558 cilvēku liels aktīvais personāls.

## Atsauces

## Ārējās saites

*
Shigella dysenteriae

***Shigella dysenteriae*** ir gramnegatīvas nekustīgas nūjiņveidīgas baktērijas. Ir bakteriālās dizentērijas (šigelozes) izraisītājs. Veido kapsulas.

Fakultatīvi anaeroba baktērija, bet spēj pāriet uz nefakultatīvu formu.

## Epidemioloģija
Kopā ar *[[Shigella flexneri]]* *Shigella dyseneriae* ir ļoti izplatītas jaunattīstības valstīs. *Shigella dysenteriae* spēj izraisīt ilgstošas šigelozes epidēmijas. Rezistence pret antibiotikām *Shigella dysenteriae* baktērijai parādās ātrāk nekā pārējiem *Shigella* pārstāvjiem.

## Bioķīmija
Pirmā serotipa *Shigella dysenteriae* producē šigatoksīnu (*ST*), atšķiroties no citām *Shigella* pārstāvjiem, kuri producē pseidošigatoksīnu (*SL-T*). Šigatoksīns un pseidošigatoksīns ir proteīntoksīni, kas sastāv no vienas enzimātiskās apakšvienības A un piecām receptorvienībām B, kuras ir radniecīgas ar receptoriem *Gb3* (*globotriasyceramide*), kas savukārt novietojas uz kapilāru endotēlija membrānām.

A subvienība, iekļūstot inficēta organisma šūnā, iedarbojas uz 60S ribosomas apakšvienību, neatgriezeniski bloķējot olbaltumvielu sintēzi. Šigatoksīns un pseidošigatoksīns uzkrājas baktēriju šūnu periplazmatiskā vidē un pēc tās nāves toksīni nonāk apkārtējā vidē. 

Pirmā serotipa *Shigella dysenterae* šigatoksīnu veido salīdzinoši maz, tāpēc toksīna iedarbības areāls ierobežots ar zarnu sieniņu. Ja tas nokļūst asinsritē, tad, cirkulējot ar asinīm, toksīns nonāk nierēs kur ietekmē nieru kamoliņus, tāpēc kopā ar asiņainu diareju parādās hemolītiskais urēmiskais sindroms ar nieru mazspēju.

## Atsauces
Saplūde

thumb|300px|Divu statisku attēlu sapludināšana
**Saplūde** ir videoefekts pakāpeniska pāreja no viena attēla otrā attēlā, ko izmanto kino montāžas vai video montāžas pēcapstrādē. Termins **uzplūst** tiek lietots, lai apzīmētu tukšuma pāreju attēlā, savukārt ar **izdzist** — attēla pāreju tukšumā. Saplūdi parasti izmanto ainas beigās vai ainas sākumā, taču tā var tikt izmantota arī starp kadriem vienā ainā. Saplūde ir pretēja griezumam, jo griezumā vienu kadru nomaina otrs kadrs un šajā gadījumā pakāpeniskas pārejas nav.

Filmā saplūdes efekts parasti tiek panākts ar optisko printeri, pakļaujot kadrus dubultai ekspozīcijai. Lineārā video montāžā vai televīzijas tiešraidē saplūdes efekts tiek radīts, interpolējot video signālus. Nelineārā video montāžā saplūdi panāk ar programmatūru, pakāpeniski interpolējot attēlu pikseļu RGB vērtības. Papildus sapludina arī skaņas celiņu.

Griezums un saplūde tiek lietoti atšķirīgi. Ar griezumu mainās kameras novietojums, atklājot citu skatupunktu, no kuras aina tiek rādīta. Šādi skatītājs momentāni nokļūst citā vietā un var aplūkot ainu no citas perspektīvas.

Pārejas un saplūdes parasti ilgst 1 līdz 2 sekundes (24-48 kadri), lai gan to ilgums var mainīties atkarībā no režisora un montāžista iecerēm. Īsas saplūdes (6-12 kadri) var tikt izmantotas, lai mīkstinātu pamanāmus cietos griezumus vai lēciena griezumus, kas varētu pārsteigt skatītāju. Filma *[[A Place in the Sun]]* ir ievērojama ar īpaši garām pārejām un saplūdēm.

## Atsauces
Šigeloze

**Šigeloze** jeb **bakteriālā dizentērija** ir infekcijas saslimšana, kura raksturojas ar resnās zarnas invāziju ar kolīta attīstīšanos un organisma intoksikāciju. Saslimšana raksturojas ar smagu patogenitātes sākumetapu.

## Patoģenēze
Izejot cauri M-šūnām uz zemgļotādas iekšieni, šigellas iedarbojas ar makrofāgiem, izraisot to apoptozi. Rezultātā sākas citokīna IL-8 (interleikīna-8) izdalīšanās, kas iniciē iekaisuma procesu zemgļotādā, līdz ar ko attīstās iekaisuma dizentērija.

Fagocītu apoptoze ļauj šigellām iekļūt epitēlijšūnu bazālajā pusē. Šigellu starpšūnu migrācija izraisa audu eroziju. Šigellu nāves gadījumā sākas šigatoksīna un pseidošigatoksīna izdalīšanās, no kuru iedarbības fēcēs parādās asinis. Patoloģiskais process ierobežojas ar resno zarnu. Bakterēmiju šigelozē nenovēro. Pirmā serovara *[[Shigella dysenteriae]]* šigatoksīns var nonākt asinīs un ar asinsriti tas var sasniegt nieres, kur izraisa nieru glomerulu bojājumus. Šajā gadījumā iekaisušais endotēlijs sašaurina asinsvadus, paātrinot asinsriti. Tas savukārt paaugstina dinamisko spiedienu, izraisot receptoru atkailināšanos Villebranda faktoram, kas savukārt izraisa trombocītu agregāciju (salipšanu), novedot pie asinsvadu oklūzijas un urēmijas attīstības.

## Imunitāte
Aizsardzībā pret infekciju galvenā nozīme ir sekrēcijas imūnglobulīnam IgA, kas novērš adhēziju, un intraepiteliālo limfocītu citotoksiskā antiķermeņatkarīgā aktivitāte, kuri kopīgi sadarbojoties iznīcina šigellas.

## Profilaktika
Specifisko profilaktisko līdzekļu nav. Ārstējas ar klebsiellu bakteriofāgu un antibiotiku lietošanu. Ir nepieciešama antibiotikogrammu kontrole.

## Atsauces
Elza Gulbe

**Elza Gulbe** (dzimusi  Tukumā) ir latviešu airētāja. 2016. gada Eiropas čempionāta sudraba medaļas ieguvēja.

Bērnību pavadījusi Vānē, šobrīd dzīvo Piņķos. Beigusi Murjāņu sporta ģimnāzijas Jūrmalas filiāli, studēja Biznesa augstskolā "Turība". Bija pārtraukusi profesionālā sporta gaitas laikā, kad gaidīja mazuli, bet pēc dēla piedzimšanas mēģināja atgriezties airēšanā.

## Karjera
Pirmie lielie sasniegumi E. Gulbes airētājas karjerā bija Baltijas mērogā: uzvara Baltijas čempionātā jauniešiem līdz 18 gadiem un otrā vieta Baltijas kausa izcīņā pārī ar Mariku Trumekalni. 2010. gadā E. Gulbe piedalījās pirmajās Jaunatnes Olimpiskajās spēlēs Singapūrā, kur ieguva 4. vietu. 2011. gada Pasaules junioru čempionātā Londonā viņa izcīnīja bronzas medaļu, bet 2012. gada Pasaules U-23 čempionātā Traķos ieguva 5. vietu. Līdz šim lielākā uzvara iegūta 2011. gada Eiropas čempionātā junioriem Polijā, kur E. Gulbe pārliecinoši kļuva par čempioni.

2013. gada Universiādē E. Gulbe izcīnīja bronzas medaļu, to pašu atkārtojot U-23 Pasaules čempionātā Austrijā. 2015. gada Pasaules U-23 čempionātā Bulgārijā viņa palika piektā.

2016. gada Eiropas čempionātā Brandenburgā, Vācijā, E. Gulbe ieguva sudraba medaļu (uzvarēja Magdalēna Lēbniga no Vācijas, bet trešā bija Īrijas latviete Sanita Pušpure), kas ir sportistes augstākais sasniegums pieaugušo konkurencē.

## Atsauces

## Ārējās saites
Urga (ciems)

**Urga** ir ciems Limbažu novada Braslavas pagastā. Izvietojies pagasta rietumdaļā Iģes krastos pie autoceļa  P15  no pagasta centra Vilzēniem,  no novada centra Limbažiem un  no Rīgas. Urgā atrodas viesu nams «Urgas dzirnavas», kafejnīca, pansionāts «Urga» (dibināts 1949. gadā).

## Iedzīvotāju skaita izmaiņas
Esošajās robežās, pēc CSP datiem.

## Vēsture
thumb|250px|left|Urgas muižas kungu māja.
Apdzīvotā vieta izveidojusies ap bijušās Urgas muižas (*Orgishof, agrāk Idel*) centru. Muižas pirmsākumi meklējami 1436. gadā, kad Livonijas ordeņa mestrs Jānim Orgisam izlēņojis 20 šņores zemes. Mūsdienu apdzīvotā vieta izaugusi Latvijas PSR laikā kā kolhoza «Ļeņina ceļš» ciemats. 

## Atsauces
60. gads

**60. gads** () bija garais gads, kas pēc Jūlija kalendāra sākās otrdienā.

## Notikumi

### Nezināms datums
* Romieši Londonā uzcēla pirmo tiltu pāri Temzai.
* Romiešu armija sāka iebrukumus mūsdienu Austrumanglijā.
* Romas imperators Nerons sūtīja ekspedīciju izpētīt mūsdienu Sudānas teritoriju.
* Iespējams tika uzrakstīta Pirmā Pētera vēstule.
* Svētais Pāvils kļuva par pirmo Maltas bīskapu.

## Dzimuši
*Hierapoles Papijs (Παπίας), bīskaps (miris ap 130.)

## Miruši
Mihails Beskašnovs

**Mihails Beskašnovs** (dzimis , miris ) bija Latvijas hokejists, vēlāk treneris. Karjeras laikā piecas sezonas aizvadīja PSRS hokeja līgas klubā Rīgas "Dinamo".

## Karjera
### Spēlētāja karjera
Spēlētāja karjeru sācis Pavlovoposadas "Tekstiļščik", kurā spēlēja laikā no 1958. līdz 1965. gadam, pēc tam pārstāvējis Saratovas "Enerģija" (1966—1968), Maskavas "Lokomotiv" (1969—1972), Rīgas "Dinamo" (1972—1977), "Latvijas Bērzs" (1978—1979). Deviņdesmito gadu sākumā trīs sezonas aizvadījis arī Latvijas čempionāta komandās Rīgas "Vecmeistars" un Rīgas "Latvijas Zelts".

### Trenera karjera
1980. gadu sākumā sācis trenera karjeru, sākumā bija Rīgas "Dinamo" otrais treneris (1981—1985). 1992. gadā īslaicīgi bijis Latvijas hokeja izlases galvenais treneris. 1994.—95. gada sezonā trenējis Rīgas "Pārdaugava" komandu. No 2002. līdz 2004. gadam bija Latvijas U-20 izlases galvenais treneris. 2005.—06. gada sezonā trenējis arī ASK/Ogre, savukārt 2014.—15. gada sezonā kopā ar HK MOGO kļuvis par Latvijas čempionu.

## Atsauces
64. gads

**64. gads** () bija garais gads, kas pēc Jūlija kalendāra sākās svētdienā.

## Notikumi
* 18. jūlijs — izcēlās Lielais Romas ugunsgrēks, kas turpinājās vairāk nekā nedēļu. Toreiz valdīja pārliecība, ka to izraisīja Romas imperators Nerons. Pilsētas aizdedzināšana tika apsūdzēti arī kristieši. Sākās to vajāšana.

### Nezināms datums
* Romas konsuli bija Gajs Lekanijs Bass un Marks Licīnijs Krass Frugi.
* Krustā tika sists Svētais Pāvils.
* Hesijs Flors kļuva par Jūdejas pārvaldnieku.
* Feniķija kļuva par daļu no Sīrijas.

## Dzimuši

## Miruši
* Svētais Pāvils
Urga

**Urga** var būt:
* maza upīte, strauts
* Urga — ciems Limbažu novada Braslavas pagastā
* Urga — upe, Daugavas pieteka
* Urga — upe, Aiviekstes pieteka
* Urga — upe, Lielās Juglas pieteka
* Urga — upe, Mazās Juglas pieteka
* Urga — upe, Abzas pieteka
* Urga — vecupe, Daugavas atteka
* Ulanbatoras agrākais nosaukums
Volkers, Teksasas reindžers

**"Volkers, Teksasas reindžers"** () ir asa sižeta un piedzīvojumu ASV seriāls par nedaudz vecmodīgo, toties neuzpērkamo un ļoti drosmīgo Teksasas reindžeru Kordelu Volkeru un viņa pāriniekiem. Galvenajā lomā Čaks Noriss.

Latvijā seriālu demonstrēja televīzijas kanālos: LNT, TV3 un TV6. Lietuvā seriālu to rāda LNK.

## Sižets
Varbūt mazliet vecmodīgs, toties vecā kaluma cilvēks, īsts godavīrs. Pēdējais no tādiem modernajā Dalasā, varbūt pat visā Amerikā. Nerunā lieku, vārdos tiešs, uzticams draugs, bet nesaudzīgs pret likuma pārkāpējiem. Izdarīs visu, lai noziedznieks saņemtu pēc nopelniem, bet draugu dēļ bez vilcināšanās ir gatavs atdot savu dzīvību. Taču, pateicoties lieliskajai fiziskai sagatavotībai, austrumu cīņu un citām iemaņām, Volkeram nemaz nav vajadzības to darīt.

Seriāla — mūsdienu vesterna — uzsvars ir uz piedzīvojumiem, vieglu humoru un biedriskām attiecībām starp izmeklēšanas nodaļas vadītāju Kordelu Volkeru un viņa tik atšķirīgo kolēģi – gados jauno melnādaino reindžeru Džimiju Trivetu — agrāko amerikāņu futbola zvaigzni, ne sevišķi attapīgu, kurš noziegumus risina ar datoru un citām modernām metodēm. Toties Volkera noziegumu izmeklēšanas metodes pamatā balstās Mežonīgo Rietumu tradīcijās, kad apkārt vēl uz zirgiem jāja šerifi un kovboji. Šis bijušais jūras kājnieks un Vjetnamas kara veterāns paļaujas galvenokārt uz paša instinktu, ko mantojis no saviem indiāņu senčiem, austrumu cīņas mākslas un citām iemaņām.

Drosmīgajiem reindžeriem palīdz bijušais reindžers Sī Dī Pārkers un Aleksa Kehila, apgabala prokurore, kurai izveidojušās īpašas attiecības ar Volkeru. Kopā šis tandēms ir neapturams spēks cīņā par taisnību.

Seriālā „Teksasas reindžers” Čaks Noriss ir ne tikai galvenās lomas atveidotājs, bet arī galvenais producents.

## Ārējās saites
156. gads

**156. gads** () bija garais gads, kas pēc Jūlija kalendāra sākās trešdienā.

## Notikumi

### Nezināms datums
* Romas konsuli bija Marks Ceionijs Silvans un Gajs Serijs Augurīns.
* Romas imperators Antonijs Pijs piešķīra Markam Aurēlijam prokonsula pilnvaras.

## Dzimuši
* Imperators Lins, Haņu dinastijas imperators (miris 189. gadā

## Miruši
*Polikarps (Πολύκαρπος), kristiešu svētais (dzimis 69.)
Raspberry Pi

thumb|right|''Raspberry Pi'' modelis B, 1. revīzija.
thumb|''Raspberry Pi Zero'' 5$
***Raspberry Pi*** ir kredītkartes izmēra vienas plates ARM arhitektūras dators, ko izstrādājis ''Raspberry Pi'' fonds Lielbritānijā ar mērķi stimulēt datorzinātnes pamatu mācīšanos skolās un jaunattīstības valstīs. Pirmais datora modelis kļuva krietni populārāks nekā bija gaidījuši tā izstrādātāji, rodot pielietojumu ārpus mērķauditorijas, piemēram, robotikā.

*Raspberry Pi* pēc licences ražo *Element 14/Premier Farnell* un *RS Components*. Abi uzņēmumi arī pārdod datoru tiešsaistē.

*Raspberry Pi* sastāv no *Broadcom BCM2835* vienkristālshēmas, kas ietver 700 MHz *ARM1176JZF-S* mikroprocesoru (aparātprogrammatūrā ir "*Turbo*" režīmi, kas ļauj taktsfrekvenci palielināt līdz 1 GHz bez garantijas zaudēšanas), *VideoCore IV* grafisko procesoru, kā arī operatīvo atmiņu (sākotnēji 256 MB, ko vēlāk palielināja līdz 512 MB). Datorā nav iekļauts cietais disks vai pusvadītāju disks, programmatūras ielādei un datu uzglabāšanai tiek lietota SD karte. Ir pieejamas vairākas datora versijas, bet to cenas ir no 5 līdz 35 ASV dolāriem.

2016. gada septembrī tika ziņots, ka pārdoti jau vairāk kā 10 miljoni *Raspberry Pi* datoru.

Fonda mājaslapā ir iespējams lejupielādēt dažādu *[[Linux]]* distributīvu un RISC OS versijas *Raspberry Pi* platformai.

## Atsauces

## Ārējās saites
* ''Raspberry Pi'' fonda oficiālā mājaslapa
* ''Raspberry Pi'' viki
Džordžs Skots

**Džordžs Kempbels Skots** (; dzimis , miris ) bija amerikāņu aktieris, režisors un producents.

Pazīstams ar lomām teātra izrādēs, attēlojis galveno tēlu Viljama Šekspīra lugā "Ričards III", tāpat tēlojis Brodvejā. 1959. gadā debitējis kino ar lomu filmā *The Hanging Tree*.

Skots attēlojis ģenerāli Džordžu Patonu 1970. gada filmā "Patons", par ko viņam tika piešķirta Amerikas Kinoakadēmijas balva kā labākajam aktierim, taču viņš no tās atteicās, kļūstot par otro personu (un pirmo no aktieriem), kas tā ir darījis. Par lomu šajā filmā Skotam piešķirta arī Zelta globusa balva kā labākajam aktierim dramatiskā filmā.

Bez tam Skots ticis nominēts vēl trīs reizes Amerikas Kinoakadēmijas balvai — par otrā plāna lomām filmās "Slepkavības anatomija" (1959) un "Blēdis" (*The Hustler*, 1961), kā arī par galveno lomu filmā *[[The Hospital]]* (1971).

## Pazīstamākās filmas
* *[[The Hanging Tree]]* (1959, režisors Delmers Deivss)
* "Slepkavības anatomija" (*Anatomy of a Murder*, 1959, režisors Oto Prēmingers)
* "Blēdis" (*The Hustler*, 1961, režisors Roberts Rosens)
* "Doktors Streindžlavs" (*Dr. Strangelove*, 1964, režisors Stenlijs Kubriks)
* *[[The Bible: In the Beginning...]]* (1966, režisors Džons Hjūstons)
* *[[Petulia]]* (1968, režisors Ričards Lesters)
* "Patons" (*Patton*, 1970, režisors Franklins Šafners)
* *[[The Last Run]]* (1971, režisors Ričards Flaišers)
* *[[The Hospital]]* (1971, režisors Artūrs Hillers)
* *[[The Day of the Dolphin]]* (1973, režisors Maiks Nikolss)
* *[[Hardcore (filma)|Hardcore]]* (1979, režisors Pols Šreiders)
* *[[The Changeling]]* (1980, režisors Pīters Medaks)
* "Ķeza" (*Taps*, 1981, režisors Herolds Bekers)
* *[[Firestarter]]* (1984, režisors Marks Lesters)
* *[[The Exorcist III]]* (1990, režisors Viljams Pīters Bletijs)
* "Ļaunprātība" (*Malice*, 1993, režisors Herolds Bekers)

## Atsauces

## Ārējās saites
Dadlijs Nikolss

**Dadlijs Nikolss** (; dzimis , miris ) bija amerikāņu scenārists.

Nikolss sarakstījis scenārijus vairāk nekā 60 filmām, tai skaitā "Pasta kariete" (1939), "Kam skanēs zvans" (*For Whom the Bell Tolls*, 1943), "Sārtā iela" (1945), *[[And Then There Were None]]* (1945) un *[[The Tin Star]]* (1957). Par sarakstīto scenāriju 1935. gada filmai "Ziņotājs" (*The Informer*) viņam tika piešķirta Amerikas Kinoakadēmijas balva par labāko adaptēto scenāriju, taču viņš no tās atteicās sakarā ar Kinoscenāristu ģildes streiku, kļūstot par pirmo personu, kas tā ir darījis.

Nikolss daudzus gadus sadarbojās ar kinorežisoru Džonu Fordu.

## Atsauces

## Ārējās saites
Vilzēni

**Vilzēni** ir ciems Limbažu novada Braslavas pagastā, pagasta centrs. Izvietojies pagasta vidusdaļā Vilzēnu purva ziemeļu malā pie autoceļa  P15  no novada centra Limbažiem,  no tuvākās pilsētas Alojas un  no Rīgas.

Apdzīvotā vieta izveidojusies uz bijušās Vilzēnu muižas (*Wilsenhof*) zemes pie Vilzēnu pagasta valdes un pagastskolas, Latvijas PSR laikā paplašinājusies kā kolhoza «Ļeņina ceļš» ciemats. Vilzēnos atrodas pagasta pārvalde, tautas nams, bibliotēka, bērnudārzs, feldšeru un vecmāšu punkts, Blankaskroga pasta nodaļa, vairāki veikali, uzņēmumi, degvielas uzpildes stacija.
## Iedzīvotāju skaita izmaiņas
Esošajās robežās, pēc CSP datiem.

## Atsauces
Kalkins

**Kalkins** ir īru uzvārds. Kalkins var būt:

* Kīrans Kalkins (*Macaulay Culkin*; dzimis 1980. gadā) — amerikāņu aktieris;
* Makolijs Kalkins (*Kieran Culkin*; dzimis 1982. gadā) — amerikāņu aktieris.
2003. gada Pasaules čempionāts šosejas riteņbraukšanā

**2003. gada [[Pasaules čempionāts šosejas riteņbraukšanā]]** notika Hamiltonā, Kanādā, no 7. līdz 12. oktobrim. Čempionāts sastāvēja no grupas un individuālā brauciena vīriešiem, sievietēm, vīriešiem līdz 23 gadu vecumam, jauniešiem un jaunietēm. Tas bija 76. Pasaules čempionāts.

Pēc tam, kad atklājās, ka Deivids Milars lietojis aizliegto preparātu EPO, viņš saņēma divu gadu diskvalifikāciju un Lielbritānijas Riteņbraukšanas federācija viņam atņēma Pasaules čempiona titulu individuālajā braucienā. Pēc šīs diskvalifikācijas UCI par Pasaules čempionu pasludināja Maiklu Rodžersu, sudrabu piešķirot Ūvem Pešelam un bronzu Mihaelam Riham.

## Sacensību kopsavilkums

## Medaļu tabula

## Atsauces

## Ārējās saites
* Rezultāti un ziņojums cyclingnews.com
Vasilijs Sokolovskis

**Vasilijs Sokolovskis** (; dzimis , miris ) bija Polijā dzimis baltkrievu izcelsmes padomju karavadonis. Padomju Savienības varonis, PSRS maršals.

Pirms tam strādādams par skolotāju, 1918. gada februārī iestājās Sarkanajā armijā. Krievijas pilsoņu kara laikā karoja Turkestānā. Trīsdesmitajos gados cīnījās pret basmačiem. Otrā pasaules kara Vācijas uzbrukuma PSRS laikā bija ģenerālštāba priekšnieka pirmais vietnieks, vēlāk vairāku frontu štāba priekšnieks un Rietumu frontes komandieris. Pēc kara no 1946. līdz 1949. gadam - Padomju kara administrācijas Vācijā komandieris. No 1949. līdz 1952. gadam - PSRS Aizsardzības ministra pirmais vietnieks. No 1952. līdz 1960. gadam - Padomju armijas ģenerālštāba prekšnieks

## Ārējās saites

*Par Vasiliju Sokolovski portālā "Герои Страны"
Liuve Vestra

**Liuve Vestra** (; dzimis  Mineinā, miris ) bija Nīderlandes šosejas riteņbraucējs.

## Profesionālā karjera
2012. gadā viņš finišēja otrais ''WorldTour'' sacensībās Parīze—Nica, uzvarot posmā ar visgarāko kāpumu uz Mandas pilsētu. Šis posms finišēja ar *Côte de la Croix-Neuve–Montée Laurent Jalabert* – 3 kilometru kāpumu ar vidējo stāvumu 10,1%. Viņš uzbruka pēdējā kilometrā un vadošā grupa ar sacensību līderi Bredliju Viginsu nespēja viņu panākt. Viņš finišēja ar 6 sekunžu pārsvaru, rosinot cerības arī par kopvērtējuma līdera godu. Vestra kopvērtējumā noslēdza Parīze—Nica sacensības 8 sekundes aiz Viginsa. Augustā Vestra uzvarēja *[[Danmark Rundt]]* (sešu posmu sacensības Dānijā) kopvērtējumā. Viņš uzvarēja sacensību individuālajā braucienā, pārņemot līdera krekliņu, kuru viņš tā arī neatdeva. Ramūns Navardausks no ** finišēja otrais ar 10 sekunžu atstarpi.

2018. gadā izdotajā autobiogrāfijā atzinies terapeitiskās lietošanas atļauju izmantošanu dopinga mērķiem, vairāku gadu garumā saņemot atļauju lietot kortizonu izdomāta ceļa savainojuma ārstēšanai.

Miris 2023. gada 14. janvārī 40 gadu vecumā.

## Sasniegumi lielajās tūrēs

Piezīme: IZST — izstājās

## Atsauces

## Ārējās saites

* Profils ''Cycling Base'' 
*
Vavkaviska

**Vavkaviska** () jeb **Volkoviska** () ir pilsēta Baltkrievijas rietumos uz dienvidiem no Grodņas.

## Vēsture
Rakstos pirmoreiz minēta 1005. gadā. 1386. gada 11. janvārī Vavkaviskā Polijas augstmaņu delegācija satikās ar Jagaili, lai vienotos par Jagaiļa kļūšanu par Polijas karali. Līdz Polijas Trešajai dalīšanai no 1569 līdz 1795. gadam Vavkaviska bija Polijas-Lietuvas kopvalsts sastāvā, un pilsēta bija vieta, kur notika Lietuvas sejmiki. No 1795. līdz 1915. gadam pilsēta bija Krievijas Impērijā. Pēc Pirmā pasaules kara no 1921. līdz 1939. gadam Vavkaviska bija Polijas sastāvā. Pēc Otrā pasaules kara — Baltkrievijas PSR.

Vavkaviska ir Krievijas aktiera Aleksandra Dedjuško ( 1962—2007) un Polijas šahista Davida Janovska (1868—1927) dzimtā pilsēta.

## Atsauces

## Ārējās saites

* Vavkaviska vietnē "Baltkrievijas globuss"
Thrift Shop

***Thrift Shop*** ir piektais un pēdējais singls no amerikāņu repera Macklemore un viņa producenta Raiena Luisa pirmā studijas albuma *[[The Heist]]* un tajā piedalās arī dziedātājs *[[Wanz]]*. Tas ir humoristiska rakstura singls. Šis singls guva negaidītus panākumus, iegūstot 1. vietu Billboard topā. Tas ieguva pirmo vietu arī Austrālijā, Jaunzēlandē un 2. vietu Kanādā.

## Ārējās saites
*
Vavkaviskas rajons

**Vavkaviskas rajons** () jeb **Volkoviskas rajons** () ir Grodņas apgabala rajons Baltkrievijā. Robežojas ar Grodņas apgabala Svislačas, Bjerastavicas, Mastu un Zeļvas rajoniem, kā arī Brestas apgabala Pružanu rajonu.

## Ārējās saites
65. gads

**65. gads** () bija gads, kas pēc Jūlija kalendāra sākās otrdienā.

## Notikumi

### Nezināms datums
* Romas imperators Nerons nogalināja savu stāvoklī esošo sievu ar spērienu pa vēderu.
* Iespējams tieši šajā gadā mocekļu nāvē mira apustuļi Tadejs un Sīmanis Kānaānietis.

## Dzimuši

## Miruši
* Svētais Tadejs, viens no divpadsmit Jēzus Kristus apustuļiem (iespējams)
* Sīmanis Kānaānietis, viens no divpadsmit Jēzus Kristus apustuļiem (iespējams)
* Seneka, romiešu filozofs, dramaturgs un valstsvīrs
* 30. aprīlis - Lukāns, romiešu dzejnieks
Zeļvas rajons

**Zeļvas rajons** (, ) ir Grodņas apgabala rajons Baltkrievijā. Robežojas ar Grodņas apgabala Vavkaviskas, Mastu, Dzjatlavas un Sloņimas rajoniem, kā arī Brestas apgabala Pružanu rajonu.

Rajona platība ir 869,7 km². Tajā ietilpst 126 apdzīvotas vietas, kas apvienotas 7 ciemu padomēs, kā arī 11 agromēstiņas. 

2023. gada 1. janvārī rajona iedzīvotāju skaits bija 13 224 cilvēki.

## Ārējās saites
Vecate

**Vecate** ir ciems Valmieras novada Vecates pagastā, pagasta centrs. Izvietojies pagasta ziemeļdaļā Salacas kreisajā krastā pie autoceļa  P16  no novada centra Valmieras un  no Rīgas.

Apdzīvotā vieta izveidojusies ap bijušās Vecates muižas *(Alt-Ottenhof)*  centru. Muiža vēstures avotos pirmoreiz minēta 1622. gadā, kad Zviedrijas karalis Gustavs Ādolfs to uzdāvinājis kancleram Uksenšērnam. Mūsdienu apdzīvotā vieta izaugusi padomju gados kā padomju saimniecības «Austrumi» ciemats. Vecatē atrodas pagasta pārvalde, bibliotēka, doktorāts, pasts, veikals, estrāde.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Žermēna Heine-Vāgnere

**Žermēna Heine-Vāgnere** (dzimusi  Rīgā, mirusi ) bija latviešu operdziedātāja, soprāns.

## Dzīvesgājums
Žermēna Heine dzimusi 1923. gadā Rīgā, viņas māte Erna Heine dziedāja Reitera korī, bet mātes brālis Alberts Verners bija operdziedātājs. Mācījās Rīgas 1. pamatskolā, vēlāk 3. ģimnāzijā. 
Studēja operdziedāšanu Latvijas konservatorijā pie Hertas Lūses un Marijas Bolotovas, studijas beidza 1950. gadā. Apprecējās ar arhitektu Nikolaju Vāgneru. Tajā pat gadā Žermēna Heine-Vāgnere kļuva par Operas un baleta teātra solisti. Viņas pirmā loma pēc Konservatorijas beigšanas bija Santuca Pjetro Maskanji operā "Zemnieka gods". 1955. gadā viņa saņēma pirmo prēmiju V Vispasaules studentu un jaunatnes festivālā Varšavā. Savas dziedātājas karjeras 25 gados nodziedājusi 39 lomas.

Žermēnas Heines-Vāgneres pēdējā iziešana uz operskatuves notika 1975. gadā titullomā Pučīni operā "Turandota".
Koncertos un ierakstos piedalījās līdz 1985.gadam.
Mūža nogali pavadīja vientuļi savā dzīvoklī Tērbatas un Elizabetes ielas stūrī. 1995. gadā saņēma trešās pakāpes Triju Zvaigžņu ordeni, 2001. gadā balvu par mūža ieguldījumu un 2013. gadā Latvijas Gāzes un LNOB balvu "Leģendārs mūžs mākslā".

Mirusi 2017. gada 7. decembrī 94 gadu vecumā.

## Atzinība un apbalvojumi
* Latvijas PSR Nopelniem bagātā skatuves māksliniece (1954)
* Darba Sarkanā karoga ordenis (1956)
* Latvijas PSR Tautas skatuves māksliniece (1956)
* Latvijas PSR Valsts prēmija (1957)
* PSRS Tautas skatuves māksliniece (1969)
* Triju Zvaigžņu ordenis (III šķira, 1995)
* Lielā mūzikas balva (par mūža ieguldījumu, 2001)

## Atsauces

## Literatūra
* 

## Ārējās saites

* Raksts diena.lv
Voranavas rajons

**Voranavas rajons** () jeb **Voronovas rajons** () ir Grodņas apgabala rajons Baltkrievijā. Robežojas ar Grodņas apgabala Ivjes, Ļidas un Ščučinas rajoniem, kā arī Lietuvu. Rajona iedzīvotāju absolūtais vairākums ir poļi (80,8%).

## Ārējās saites
Trampa tornis (Ņujorka)

**Trampa tornis** ir 58 stāvu augsts jauktas izmantošanas debesskrāpis. Tornis atrodas Piektajā avēnijā 725, uz stūra 56. Austrumu ielai Manhatanā, Ņujorkā, ASV. Torni sāka būvēt 1979. gadā, bet tika pabeigts 1983. gada 30. novembrī. Trampa tornis ir 51. augstākā celtne Ņujorkā.

Tornis ir veidots no dzelzsbetona un bīdes sienas kodola struktūru un ir augstākā šāda veida celtne Ņujorkā. Ēkas iekšpuse ir sadalīta ar betona sienām un kolonām. Tas palielina ēkas iespēju neapgāzties vētras vai zemestrīces laikā. Ēkā telpas izīrē tādi cilvēki kā Donalds Tramps (viņš ir ēkas īpašnieks), *[[Jay-Z]]*, *[[Beyonce]]*, Brūss Viliss. Ēkā arī atrodas arī uzņēmumu, kā *[[Gucci]]*, *[[Qatar Airways]]* un citu biroji.
Vienkristālshēma

[thumb|AMD Geode - [x86 savietojama vienkristālshēma.]]

**Vienkristālshēma** ir integrālā shēma, kas ietver visas datora vai citas elektroniskas sistēmas komponentes vienā mikroshēmā. Tipisks vienkristālshēmu pielietojums ir iegultajās sistēmās.

## Struktūra
Tipiskas vienkristālshēmas sastāvdaļas ir:
* Viens vai vairāki mikrokontroliera, mikroprocesora vai ciparsignālu procesora kodoli;
* Atmiņas bloki - brīvpiekļuves atmiņa, lasāmatmiņa, elektroniski pārprogrammējamā lasāmatmiņa, zibatmiņa;
* Laika avoti - oscilatori, *phase-locked loop*;
* Perifērija, piemēram, taimeri, *power-on reset* ģenerators;
* Ārējie interfeisi, to skaitā industrijas standarti - USB, FireWire, Ethernet, USART, SPI;
* Analogie interfeisi, tai skaitā analogciparu pārveidotāji un ciparanalogu pārveidotāji;
* Sprieguma stabilizatori un PMIC.

Šīs komponentes ir savienotas caur kādu kopēju kopni, piemēram, AMBA ARM arhitektūras vienkristālshēmām. Datu apmaiņu starp ārējiem interfeisiem un atmiņu parasti veic atmiņas tiešpiekļuves kontrolieris, tādējādi atslogojot procesora kodolu un palielinot vienkristālshēmas datu caurlaides spēju.
Laima Andersone-Silāre

**Laima Andersone-Silāre** (dzimusi  Rīgā) ir latviešu operdziedātāja, mecosoprāns.

1960. gadā absolvējusi Latvijas Konservatorijas Edmunda Miķelsona dziedāšanas klasi. 1960. gadā kļuvusi par Latvijas Nacionālās operas solisti, operā dziedāja līdz 1985. gadam. Tāpat laikā no 1960. līdz 1990. gadam bijusi docētāja Jāzepa Vītola Latvijas Mūzikas akadēmijā.

1965. gadā kļuvusi par Latvijas Teātra darbinieku sabiedrības biedri, kā arī saņēmusi Latvijas PSR Nopelniem bagātās skatuves mākslinieces goda nosaukumu. 1976. gadā kļuvusi par Latvijas PSR Tautas skatuves mākslinieci. 2013. gadā Andersone-Silāre saņēma Lielo mūzikas balvu par mūža ieguldījumu. Viņas māsa Vilma Melbārde bija aktrise.

## Atsauces
Lillehammere

**Lillehammere** () ir pilsēta Norvēģijā, Innlandetes filkē, Lillehammeres komūnas administratīvais centrs. Pilsētas teritorija tikusi apdzīvota jau dzelzs laikmetā. 2017. gadā pilsētas iedzīvotāju skaits sasniedza 20,4 tūkstošus. Pilsētā un Lillehammeres komūnā notika , kā arī 2016. gada Ziemas Jaunatnes olimpiskās spēles. Pilsētā ir bāzēts Norvēģijas hokeja līgā spēlējošais klubs *[[Lillehammer IK]]*.

## Ievērojamas personības
Lillehammerē dzimuši vai dzīvojuši:
* Sīverts Bakens (*Sivert Bakken*; 1998—2025) bija norvēģu biatlonists.

## Atsauces

## Ārējās saites

* Oficiālā tīmekļa vietne
Hermanis Emils Fišers

**Hermanis Emils Fišers** (; dzimis , miris ) bija vācu ķīmiķis.

Izglītību ieguvis Bonnas Universitātē un Strasbūras Universitātē. Strādājis Minhenes Universitātē (1875—1881), Erlangenes Universitātē (1881—1888), Vircburgas Universitātē (1888—1892) un Berlīnes Universitātē (1892—1919). Pētījis cukuru un purīnu. Fišers atklāja veidu, kā sintezēt kofeīnu, teofilīnu. 1902. gadā saņēmis Nobela prēmiju ķīmijā par "ieguldījumu cukuru un purīna grupas vielu sintēzē".

## Ārējās saites
1022. gads

**1022. gads** () bija gads, kas pēc Jūlija kalendāra sākās pirmdienā.

## Notikumi

### Nezināms datums
* Ānunds Jākobs kļuva par Zviedrijas karali.
* Tulūzā tika nogalināti vairāki katari.

## Dzimuši
* *iespējams*
** Harolds Godvinsons, pēdējais anglosakšu karalis Anglijā (miris 1066. gadā)

## Miruši
* Ūlofs Klēpja karalis, Zviedrijas karalis (dzimis ap 980. gadu)
Rīgas Debesbraukšanas latviešu pareizticīgo baznīca

**Rīgas Debesbraukšanas latviešu pareizticīgo baznīca** ir Latvijas pareizticīgo baznīcas dievnams Mēness ielā 2, Rīgas Vidzemes priekšpilsētā.

Baznīcas augstums, neieskaitot krustu garumus, ir 26,6 metri, ieskaitot centrālo krustu garumu, celtnes augstums sasniedz vismaz 29 metrus. Centrālo krustu garums ir 3 metri, mazāko krustu garums — 1,5 — 2 metri.

## Vēsture
Līdz 1845. gadam Rīgā pareizticībā bija pārgājuši ap 120 latviešu, tādēļ no savām mājām Madlienā padzītais Rīgas brāļu draudzes sludinātājs Dāvids Balodis (1809—1864) vērsās pie Rīgas pareizticīgo bīskapa Filareta ar lūgumu nodot latviešu pareizticīgo draudzes rīcībā kādu baznīcu. Šo lūgumu izskatīja Krievijas pareizticīgo baznīcas Svētā sinode un nolēma atļaut dievkalpojumu noturēšanu latviešu valodā Rīgas Dievmātes patvēruma (Pokrova) kapsētas baznīcā. Pirmo dievkalpojumu latviešu valodā noturēja 1845. gada 29. aprīlī priestera Jēkaba Mihailova (*Яков Михайлов*) un diakona Pētera Popova (*Петр Попов*) vadībā. Jēkabs Mihailovs pirms tam bija vadījis pareizticīgo baznīcas grāmatu latviskošanu. 1858. gadā apvienoja Pokrova kapsētas baznīcas latviešu un krievu draudzes un dievkalpojumus sāka noturēt jauktā baznīcslāvu un latviešu valodā. Apvienotās draudzes locekļu skaits sasniedza 1200 cilvēku.

1867. gadā Pokrova kapos uzbūvēja otru kapsētas baznīcu — Debesbraukšanas pareizticīgo baznīcu. Kad 1875. gada 18. decembrī nodega vecā Pokrova kapsētas baznīca, tās vietā līdz 1879. gadam uzcēla jaunu baznīcu, uz kuru pārgāja krievu draudze, bet Debesbraukšanas baznīcā palika vienīgi latviešu draudze. Tajā par draudzes priesteri apstiprināja Andreju Kangeru, kas kalpoja šajā amatā līdz 1909. gadam. 1892. gadā arhitekts Konstantīns Pēkšēns pēc draudzes vēlēšanās izstrādāja baznīcas pārbūves projektu, tomēr konsistorija Pēkšēna projektu neapstiprināja un pārbūve tika veikta pēc eparhijas arhitekta V. Lunska plāna. 1902. gadā iesvētīja mazo altāri, bet 1903. gadā galveno altāri. Pēc A. Kangera nāves 1909. gadā Rīgas Debesbraukšanas latviešu pareizticīgo baznīcā kā priesteri kalpoja Jānis Bormanis, Jānis Jansons, Pēteris Balodis, Kirils Blodons, Aleksandrs Lismanis, Pēteris Bērziņš.

Pēc Otrā pasaules kara, pateicoties regulārajiem dievkalpojumiem, padomju varas iestādes baznīcu neslēdza. Līdz 1995. gadam kā draudzes priesteris kalpoja Vladimirs Merkuļjevs (*Владимир Меркульев*), pēc tam Nils Druvaskalns.

## Atsauces

## Ārējās saites
* "Cita Rīga"
Secure Digital

Atmiņas karte **Secure Digital** jeb **SD** ir energoneatkarīgu atmiņas karšu veids, paredzēts izmantošanai pārnēsājamās iekārtās, piemēram, mobilajos telefonos, ciparkamerās, GPS navigācijas ierīcēs, planšetdatoros.

Standartu 1999. gada augustā kopīgi ieviesa SanDisk, Panasonic (Matsushita) un Toshiba kā uzlabojumu salīdzinājumā ar MultiMediaCards (MMC) un tas ir kļuvis par nozares standartu. Šie trīs uzņēmumi izveidoja SD-3C, LLC – uzņēmumu, kas licencē un nodrošina ar SD atmiņas kartēm, SD saimniekierīcēm un palīgproduktiem saistīto intelektuālā īpašuma tiesību ievērošanu. 2000. gada janvārī uzņēmumi izveidoja arī bezpeļņas organizāciju SD Association (SDA), lai virzītu un veidotu SD karšu standartus. Šobrīd SDA ir aptuveni 1000 biedru uzņēmumu. SDA izmanto vairākus logotipus ar preču zīmēm, kas pieder uzņēmumam SD-3C un ir tā licencēti, lai nodrošinātu atbilstību savām specifikācijām un garantētu lietotājiem saderību.

## Ārējās saites

* SD Card Association oficiālā mājaslapa

## Atsauces
66. gads

**66. gads** () bija gads, kas pēc Jūlija kalendāra sākās trešdienā.

## Notikumi
* 22. septembris — Romas imperators Nerons izveidoja leģionu *[[Legio I Italica]]*.

### Nezināms datums
* Sākās Romiešu-jūdu karš, kas ilga līdz 73. gadam.
* Gajs Svetonijs Paulins kļuva par Romas konsulu.
* Iespējams, ka šajā gadā tika uzrakstīta Pāvila 1. vēstule Timotejam.
* Ar neapbruņotu aci varēja redzēt Haleja komētu.

## Dzimuši

## Miruši
* Petronijs, romiešu rakstnieks (dzimis ap 27. gadu)
Luijs IX

**Luijs IX** (, dzimis , miris ) bija Francijas karalis laikā no 1226. gada līdz savai nāvei 1270. gadā. Bija Kapetingu dinastijas pārstāvis. Karaļa amatā nomainīja savu tēvu Luiju VIII. Septītā un Astotā krusta kara vadītājs. Miris Astotā krusta kara laikā pie Tunisas. Viņš ir vienīgais kanonizētais Francijas karalis (1297. gadā kanonizēja pāvests Bonifācijs VIII), viņa vārdā ir nosauktas vairākas apdzīvotas vietas, tai skaitā Sentluisa (ASV).

## Ārējās saites
Bereks Joselevičs

**Bereks Joselevičs** (,  — ) bija ebreju tirgotājs un poļu armijas kavalērijas pulkvedis. Piedalījies Koscjuško dumpī un Napoleona karos. Tiek uzskatīts par pirmo ebreju militāro vienību izveidotāju un komandieri Jaunākajos laikos.

## Biogrāfija

Dzimis Kretingā, kas tobrīd atradās Žečpospolitas teritorijā. Joselevičs strādāja pie poļu magnāta par tirdzniecības aģentu, izpildot dažādus uzdevumus ārzemēs. Ceļojumu laikā viņš iemācījās franču valodu un neilgu laiku dzīvoja Parīzē, kad valstī aizsākās Franču revolūcija.

No 1788. gada dzīvojis Varšavā, kur nodarbojies ar zirgu piegādi poļu karaspēkam. Franču revolūcijas iespaidots, atbalstīja Koscjuško sacelšanos. 1794. gada septembrī — oktobrī, kad Aleksandra Suvorova vadītais karaspēks uzsāka Varšavas aplenkumu, poļu nemiernieku vadonis Tadeušs Koscjuško deva atļauju Joselevičam izveidot ebreju brīvprātīgo vieglās kavalērijas pulku, ieceļot Joseleviču par tā komandieri pulkveža dienesta pakāpē. Pulkā dienēja ap 500 ebreju. Pulks piedalījās Koscjuško dumpī, tomēr kaujā par Varšavas priekšpilsētu Prāgu tas tika praktiski pilnībā iznīcināts.

Pēc dumpja apspiešanas Joselevičs aizbēga uz Galīciju, no kuras 1798. gadā devās uz Itāliju, kur pievienojās Jana Dombrovska poļu leģionam, kas darbojās franču armijas sastāvā. Piedalījies Itālijas kampaņā, no 1803. gada Napoleona armijas Hannoveres dragūnu pulka kapteinis. 1805. gadā izcēlies Austerlicas kaujas laikā, par ko apbalvots ar Francijas Goda Leģiona ordeni. Pēc Varšavas hercogistes izveidošanās Joselevičs 1807. gadā pārgāja tās armijas dienestā, iegūstot pulkveža pakāpi. Komandējis ulānu eskadronu, apbalvots ar augstāko poļu militāro ordeni "Virtuti Militari".

1809. gadā, kad austriešu armijas iebruka Polijā, vadījis divus poļu kvalērijas eskadronus. Kritis Kockas kaujā pret ungāru kavalēristiem. Viņa dēls, Joseks Berkovičs, arī karoja pret Krieviju Napoleona armijas rindās.

## Atsauces
Toms Jelte Slagters

**Toms Jelte Slagters** (; dzimis  Groningenā) ir bijušaisNīderlandes šosejas riteņbraucējs.

2013. gadā Slagters guva savu karjeras lielāko panākumu, kad uzvarēja sezonas pirmajās *[[2013 UCI WorldTour|UCI WorldTour]]* sacensībās, *[[Tour Down Under]]*. Viņš uzvarēja sacensību trešajā posmā pēc uzbrukuma dienas pēdējā kāpumā. Viņu mēģināja noķert trīs citi braucēji, bet Slagters izrādījās ātrākais sprinta finišā. Līdera krekliņu viņš ieguva piektajā posmā, kurš noslēdzās ar kāpumu. Posmā viņš ierindojās otrajā vietā ar tādu pašu laiku kā Saimons Gerenss (no **'), iepriekšējā gada kopvērtējuma uzvarētājs. Slagters veiksmīgi nosargāja pārsvaru pēdējā posmā Adelaidā. Otrajā vietā ar 13 sekunžu atpalicību ierindojās [[Havjērs Moreno (riteņbraucējs)|Havjērs Moreno]] (no **').

2014. gadā pievienojās ** komandai.

Karjeru noslēdza pēc 2020. gada sezonas, kļūstot par lauksaimniecības traktoru izplatītāju.

## Atsauces

## Ārējās saites

*
Luijs XII

**Luijs XII** (; dzimis , miris ) bija Francijas karalis laikā no 1498. gada līdz savai nāvei 1515. gadā. Bija Valuā dinastijas pārstāvis. Karaļa amatā nomainīja savu brālēnu Šarlu VIII. Miris 1515. gadā, par karali kļuva Fransuā I.

## Ārējās saites
Marķīzs de Sads

**Donasjēns Alfonss Fransuā, marķīzs de Sads** (; dzimis , miris ) bija franču aristokrāts, revolucionārs politiķis, filozofs un rakstnieks.

Pazīstams ar savu netiklo seksualitāti un dzīvesveidu. Rakstījis romānus, īsos stāstus, lugas, dialogus un politiskos trakstus, dzīves laikā daudzus darbus parakstījis ar savu vārdu, savukārt citi darbi tika publicēti anonīmi un Sads noliedza, ka būtu šo darbu autors. Vislabāk pazīstams ar erotiskajiem darbiem, kuros tika kombinēta filozofiskais diskurss un pornogrāfija, attēlojot seksuālās fantāzijas ar uzsvaru uz vardarbību, noziedzību un katoļu baznīcas zaimošanu. Vārdi "sadisms" un "sadists" ir atvasināti no viņa vārda. 32 gadus no savas dzīves Sads bijis ieslodzīts dažādos cietumos un psihiatriskajās slimnīcās.

## Ārējās saites

* ''Encyclopædia Britannica''
Džesika Česteina

**Džesika Česteina** (; dzimusi ) ir amerikāņu teātra, kino un televīzijas aktrise.

Kļuva pazīstama 2011. gadā, kad filmējās 7 filmās: "Parāds" (*The Debt*), "Dzīvības koks", "Kalpone", "Koriolāns" (*Coriolanus*), "Patvērums" (*Take Shelter*), "Mežonīgā Salome" (*Wilde Salome*) un "Teksasas nāves lauki" (*Texas Killing Fields*). Par lomu filmā "Kalpone" Česteina tika nominēta kā labākā otrā plāna aktrise Amerikas Kinoakadēmijas balvai, Zelta globusa balvai, Ekrāna aktieru ģildes balvai, BAFTA kino balvai un Kritiķu izvēles kino balvai. Par lomu 2012. gada filmā "Slepenā operācija "30 pēc pusnakts"" viņa saņēma Zelta globusa balvu un tika nominēta Amerikas Kinoakadēmijas balvai kā labākā aktrise. Par lomu filmā *[[The Eyes of Tammy Faye]]* (2021) saņēma Amerikas Kinoakadēmijas balvu kā labākā aktrise galvenajā lomā.

2012. gadā žurnāls *[[Time]]* aktrisi iekļāva 100 pasaulē ietekmīgāko cilvēku sarakstā.

## Filmogrāfija

## Atsauces

## Ārējās saites
Autoradiopuhelin

***Autoradiopuhelin*** jeb ***ARP*** ( "auto radio telefons") bija Somijas pirmais komerciāli apkalpotais radiotelefonu tīkls. Tas tiek klasificēts kā *OG* (nulltās paaudzes) mobilo telefonu tīkls.
ARP tīkla izbūve sākta 1969. gadā un darbību sāka 1971. gadā. 1978. gadā tas aptvēra 100 % valsts teritorijas 140 bāzes stacijām. ARP tīkls slēgts 2000. gada beigās, kad darbību Somijā pārtrauca arī NMT-900 tīkls.

*Autoradiopuhelin* augstāko popularitāti sasniedza 1986. gadā ar 35 560 abonentiem, bet to pamazām nomainīja modernākā NMT sistēma. Vēlāk ARP izmantoja galvenokārt īpašas lietotāju grupas un attālos valsts rajonos, jo tas pārklāja 100 % teritorijas.

ARP darbojās 150 MHz frekvencē (80 kanāli 147,9 — 154,875 MHz joslā). Raidīšanas jauda bija no 1 līdz 5 vatiem. Sākotnēji tas darbojās pusdupleksā režīmā, kad raidīšana un uztveršana nevar notikt vienlaicīgi. Vēlāk tika izstrādātas pilndupleksās sarunu iekārtas. Sarunas varēja noklausīties, jo sistēma bija analogā, un netika veikta signāla šifrēšana. Sākumā komutācija bija rokas režīmā, bet 1990. gadā tika ieviesta pilnīgi automātiska komutācija, bat tad abonentu skaits bija samazinājies līdz 980. ARP nebija realizēta pārtvere, tāpēc sarunas atvienojās, pārvietojoties uz citu šūnas apgabalu. Šūnas izmērs bija aptuveni 30 km.

Pirmie ARP mobilie termināļi bija milzīgi, tāpēc tie tika ievietoti transportlīdzekļu bagāžniekā ar klausuli pie vadītāja sēdekļa. ARP iekārtas bija arī ļoti dārgas. 1990. gados tika piedāvāti arī rokā turami radiotelefoni, bet tie nekļuva populāri.